જો કે ખેડુત વિભાગની આઠ બેઠકો માટે ભાજપ અને કોંગ્રેસની વિચારસરણી વાળા ઉમેદવારોની કાંટાની ટક્કર વચ્ચે સાથે એક અપક્ષ ઉમેદવારે પણ પોતાની પેનલ બનાવતાં ત્રિકોણીયો જંગ જામ્યો છે. સોમવારે યોજાનારી ચૂંટણીમાં ૧૧૯૧ મતદારો મતદાન કરશે. આ ચૂંટણીને લઈને સહકારી અને સ્થાનિક રાજકારણમાં ગરમાવો પ્રસર્યો છે. એક તરફ કોંગ્રેસના રાજકીય અને સહકારી અગ્રણીઓ અને બીજી બાજુ સહકારી માળખાના કદાવર નેતા પરબતભાઇ પટેલની ટીમ પોતાની પેનલને જીતાડવા મેદાનમાં હોઇ બંન્નેની પ્રતિષ્ઠાનો જંગ હોઇ માર્કેટની સામાન્ય ચુંટણીનું મહત્વ વધી ગયું છે અને સૌ કોઈની નજર આ સંસ્થાના પ્રતિષ્ઠાભર્યા ચૂંટણી જંગ ઉપર મંડાઈ છે.